

LATVIJAS REPUBLIKA

**VALKAS NOVADA PAŠVALDĪBAS DOME**

Reģ.Nr.90009114839, Beverīnas iela 3, Valka, Valkas novads, LV-4701,

tālr.64722238, e-pasts: [novads@valka.lv](mailto:novads@valka.lv), [www.valka.lv](http://www.valka.lv)

**PAŠVALDĪBAS DOMES LĒMUMS**

Valkā

|  |  |
| --- | --- |
| 2025. gada 29. maijā | Nr. 131 |

(protokols Nr. 8, 21.§)

**Par atkārtotas elektroniskas nomas tiesību izsoles uz investīciju objektu “Ražošanas ēka un teritorija “Spundenieki”, Ērģemes pagasts organizēšanu un izsoles nolikuma apstiprināšanu**

Investīciju objektu “Spundenieki”, Ērģemes pagastā, veido daļa no zemes vienības ar kadastra apzīmējumu 9452 008 0134, platība 0,82 ha, ražošanas ēkas jaunbūve, kā arī apbūves tiesība uz zemes vienības daļu, par kura platību pirms apbūves tiesību realizēšanas, iepriekš rakstiski vienojoties un iesniedzot Iznomātājam attiecīga satura iesniegumu, tiek pieņemts lēmums par attiecīgas zemes vienības daļas izdalīšanu apbūves tiesību nodrošināšanai, un tiek slēgts apbūves tiesību līgums (turpmāk tekstā – Investīciju objekts).

Saskaņā ar zemesgrāmatas nodalījuma izdruku, nekustamais īpašums pieder Valkas novada pašvaldībai. Īpašuma tiesības uz zemi reģistrētas Ērģemes pagasta zemesgrāmatas nodalījumā Nr. 100000607998, īpašuma kadastra numurs: 9452 008 0395. Īpašumu veido zemes gabals ar kopējo platību 21 700 m2 un apbūve – ražošanas ēka ar kopējo platību 891,4 m2.

Ņemot vērā, ka ir rīkotas vairākas atkārtotas nomas tiesību izsoles, kuras beidzās bez rezultāta, Investīciju objektam ir veikta atkārtota nomas maksas tirgus vērtības noteikšana.

Saskaņā ar sertificēta tirgus cenas vērtētāja SIA “Vindeks” reģ.nr.40003562948, sagatavoto nomas objekta tirgus nomas maksas aprēķinu, iespējamā Investīciju objekta tirgus nomas maksa uz 2025. gada maiju ir noteikta 1519.00 EUR (viens tūkstotis pieci simti deviņpadsmit euro) mēnesī, norādot, ka nomnieks papildus tirgus nomas maksai maksā PVN un iznomātājam normatīvajos aktos noteiktos nodokļus vai to kompensāciju, kuri attiecināmi uz iznomāto platību.

Pamatojoties uz iepriekš norādīto un saskaņā ar Ministru kabineta 2018. gada 20. februāra noteikumu Nr.97 “Publiskas personas mantas iznomāšanas noteikumi” 2.3.apakšnodaļu un 4.nodaļu, Ministru kabineta 2015.gada 10. novembra noteikumiem Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā", kā arī ievērojot Pašvaldības īpašumu privatizācijas un atsavināšanas komisijas 2025.gada 23.maija sēdes lēmumu Nr.30 (protokols Nr.9, 3.§), atklāti vārdiski balsojot: **PAR** – 12 deputāti (Guntis Albergs, Gita Avote, Dace Bašķe, Agnis Birkavs, Baiba Karpova, Vents Armands Krauklis, Anda Kušķe, Unda Ozoliņa, Kristaps Sula, Vilmārs Vesingi, Līga Ķībere, Juris Žurovičs), **PRET** – nav, **ATTURAS** – nav,

Valkas novada pašvaldības dome

**N O L E M J :**

1. Organizēt elektronisko nomas tiesību izsoli un apstiprināt izsoles nolikumu (pielikumā) par investīciju objektu “Ražošanas ēka un teritorija “Spundenieki”, Ērģemes pagastā”, nosakot:
   1. Izsoles veids – elektroniska izsole;
   2. Izsoles sākumcena – 1519.00 EUR (viens tūkstotis pieci simti deviņpadsmit euro) mēnesī bez pievienotās vērtības nodokļa;
   3. Nodrošinājums (10% apmērā) – 150,00 EUR (viens simts piecdesmit *euro,* 00 centi);
   4. Izsoles solis – 100,00 EUR (viens simts *euro*, 00 centi).
2. Uzdot Pašvaldības īpašuma privatizācijas un atsavināšanas komisijai organizēt nomas tiesību izsoli šī lēmuma 1.punktā minētajam objektam.
3. Par lēmuma izpildi atbild Juridiskās nodaļas vadītāja vietnieks zemes pārvaldības jautājumos.
4. Lēmuma izpildi kontrolē pašvaldības izpilddirektors.
5. Lēmums stājas spēkā ar tā pieņemšanas brīdi.

|  |  |
| --- | --- |
| pašvaldības domes priekšsēdētāja | G.Avote |